ai4bharat/Pralekha huggingface dataset:
প্রধানমন্ত্রীরদপ্তর
রাজ্য গঠন দিবসে তেলেঙ্গানার অধিবাসীদের প্রধানমন্ত্রীর শুভেচ্ছা
নয়াদিল্লি, ২ জুন, ২০২৩
প্রধানমন্ত্রী শ্রী নরেন্দ্র মোদী রাজ্য গঠন দিবসে তেলেঙ্গানার অধিবাসীদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন :
“তেলেঙ্গানা রাজ্যের গঠন দিবসে এই অসাধারণ রাজ্যের মানুষকে আমার শুভেচ্ছা। এখানকার মানুষের দক্ষতা এবং এর সমৃদ্ধ সংস্কৃতি বহুল সমাদৃত। আমি তেলেঙ্গানার মঙ্গল ও সমৃদ্ধি কামনা করি।”
CG/SD/DM/
(
প্ৰধানমন্ত্ৰীৰ কাৰ্যালয়
‘ই-শ্ৰম’-ত কৰা পঞ্জীয়ণে ১০কোটিৰ ঘৰ অতিক্ৰম কৰাক লৈ সন্তুষ্টি প্ৰকাশ কৰিছে প্ৰধানমন্ত্ৰীয়ে
‘ই-শ্ৰম’-ত কৰা পঞ্জীয়ণে ১০কোটিৰ ঘৰ অতিক্ৰম কৰাক লৈ সন্তুষ্টি প্ৰকাশ কৰাৰ লগতে এই কথাক সংকল্পৰ পৰা সিদ্ধিলৈ কৰা এক যাত্ৰা বুলি অভিহিত কৰে প্ৰধানমন্ত্ৰী শ্ৰী নৰেন্দ্ৰ মোদীয়ে।
শ্ৰম আৰু নিয়োগ দপ্তৰৰ কেন্দ্ৰীয় মন্ত্ৰী শ্ৰী ভূপেন্দ্ৰ যাদৱৰ এটি বাৰ্তাৰ উত্তৰত প্ৰধানমন্ত্ৰীয়ে কয়;
“এয়াইতো সংকল্পৰ পৰা সিদ্ধিলৈ কৰা যাত্ৰা। দেশৰ কোটি কোটি শ্ৰমিক আৰু কৰ্মীৰ সামৰ্থ্যই আজি নতুন ভাৰতৰ আধাৰস্তম্ভ নিৰ্মাণ কৰি আছে। তেওঁলোকৰ সামাজিক সুৰক্ষাতে দেশৰ শক্তিশালী ভৱিষ্যত সমাহিত হৈ আছে”।
পরিসংখ্যানএবংকর্মসূচিরূপায়ণমন্ত্রক
ভারতে পে-রোলের বিষয়ে তথ্যজ্ঞাপন – বিধিসম্মত কর্মসংস্থানের লক্ষ্যে
নয়াদিল্লি, ২৪ জানুয়ারি, ২০২০
পরিসংখ্যান ও কর্মসূচি রূপায়ণ মন্ত্রকের জাতীয় পরিসংখ্যান দপ্তর  নির্দিষ্ট কিছু সরকারি দপ্তরের কয়েকটি ক্ষেত্রে অগ্রগতি বিবেচনা করেছে। দপ্তরের ২০১৭-র সেপ্টেম্বর থেকে ২০১৯-এর নভেম্বর পর্যন্ত কর্মসংস্থান সংক্রান্ত তথ্যাদি পেতে নিচের ওয়েবসাইটের লিঙ্কে ক্লিক করুন :
https://static.pib.gov.in/WriteReadData/userfiles/MoSPI%20PressRelease_Payroll%20for%2024January2020.pdf
CG/CB/DM
(Visitor Counter : 59
অর্থমন্ত্রক
মূলধনী ব্যয়ের জন্য তেলেঙ্গানা অতিরিক্ত ১৭৯ কোটি টাকা পেয়েছে ; অতিরিক্ত এই অর্থ মূলত চারটি নাগরিক কেন্দ্রিক কাজের মধ্যে তিনটি সংস্কার মূলক কাজের উৎসাহ যোগাবে
নয়াদিল্লী, ২৯ জানুয়ারি, ২০২১
কেন্দ্রীয় অর্থ মন্ত্রকের অর্ন্তগত ব্যয় বরাদ্দ দপ্তর তেলেঙ্গানার জন্য অতিরিক্ত ১৭৯ কোটি টাকার মূলধনী প্রকল্পের অনুমোদন দিয়েছে। মূলত এই অর্থ চারটি নির্ধারিত নাগরিক কেন্দ্রিক ক্ষেত্রের মধ্যে তিনটি অর্থাৎ এক দেশ এক রেশন কার্ড, সহজে ব্যবসা এবং স্থানীয় প্রশাসনিক সংস্থার সংস্কারে উৎসাহ যোগাবে। এই প্রকল্পগুলি মূলত সদ্য চালু হওয়া ‘মূলধনী প্রকল্পের জন্য রাজ্যগুলিকে আর্থিক সহায়তা’ প্রকল্পের আওতায় অনুমোদিত হয়েছে ।
তেলেঙ্গানা হল দ্বিতীয় রাজ্য, যারাএই প্রকল্পের আওতায় অতিরিক্ত তহবিল পেয়েছে। এর আগে মধ্যপ্রদেশের জন্য ৬৬০ কোটি টাকার অতিরিক্ত মূলধনী প্রকল্প অনুমোদিত হয়েছিল। ১৭৯ কোটি টাকার অতিরিক্ত অনুমোদিত অর্থের মধ্যে তেলেঙ্গানাকে ৮৯.৫০ কোটি টাকা প্রথম দফায় ইতিমধ্যে দেওয়া হয়েছে। উল্লেখ্য, কেন্দ্রীয় অর্থমন্ত্রী আত্মনির্ভর ভারত প্যাকেজের আওতায় গত বছর ১২ই অক্টোবর ‘মূলধনী ব্যয়ের জন্য রাজ্যগুলিকে বিশেষ সহায়তা প্রদান’ প্রকল্পের কথা ঘোষণা করেছিলেন।
এই প্রকল্পের মূল লক্ষ্যই ছিল রাজ্য সরকারগুলির মূলধনী ব্যয়ের ক্ষেত্রে গতি আনা। মূলত কোভিড-১৯ মহামারীর জেরে উদ্ভূত পরিস্থিতিতে কর রাজস্ব আদায়ের ক্ষেত্রে ঘাটতি দেখা দেওয়ায় নানান আর্থিক সমস্যার মুখোমুখি হতে হয়। এক্ষেত্রে এই প্রকল্প রাজ্যগুলিকে মূলধনী ব্যয়ের ক্ষেত্রে বিশেষ সাহায্য প্রদান করবে। কেন্দ্রীয় সরকারের প্রতিকূল আর্থিক পরিস্থিতি থাকা সত্ত্বেও ২০২০-২১ অর্থবর্ষে মূলধনী ব্যয়ের বিষয়ে রাজ্য সরকারগুলিকে বিশেষ সহায়তা প্রদানের সিদ্ধান্ত নেওয়া হয়েছে।
এই প্রকল্পে রাজ্য সরকারগুলির কাছ থেকে খুব ভালো সারা মিলিছে। এখনও পর্যন্ত ২৭টি রাজ্যকে ১০৮৩৫.৫০ কোটি টাকা মূলধনী ব্যয়ের প্রস্তাবে অনুমোদন দিয়েছে অর্থ মন্ত্রক। এই প্রকল্পের আওতায় প্রথম কিস্তি হিসেবে ইতিমধ্যেই রাজ্যগুলিতে ৫৪১৭.৭০ কোটি টাকা বরাদ্দ করা হয়েছে। তামিলনাড়ু এই প্রকল্পের সুবিধা গ্রহণ করতে পারেনি। মূলধনী ব্যয়ের জন্য রাজ্যগুলিকে বিশেষ সহায়তা প্রদান প্রকল্পের আওতায় পশ্চিমবঙ্গের জন্য ৬৩০ কোটি টাকা বরাদ্দ করা হয়। তারমধ্যে ৩১৫ কোটি টাকা ছাড়া হয়েছে।
মূলত স্বাস্থ্য, গ্রামোন্নয়ন, জল সরবরাহ, সড়ক ও সেতু নির্মাণ, সেচ ব্যবস্থাপনা, বিদ্যুৎ, পরিবহণ, শিক্ষা এবং নগরোন্নয়নের মতো আর্থিক ক্ষেত্রের সঙ্গে যুক্ত বিভিন্ন খাতে মূলধনী ব্যয় প্রকল্পগুলি অনুমোদিত হয়েছে। এই প্রকল্পের তিনটি অংশ রয়েছে। প্রকল্পের প্রথম অংশে আওতায় উত্তর পূর্বাঞ্চল এবং পার্বত্য রাজ্যগুলিকে অন্তর্ভুক্ত করা হয়েছে। মূলত অরুণাচলপ্রদেশ, মেঘালয়, মণিপুর, মিজোরাম, নাগাল্যান্ড, সিকিম এবং ত্রিপুরা ৭টি রাজ্যকে পৃথক পৃথক ভাবে ৪৫০ কোটি টাকা বরাদ্দ করা হয়। পার্বত্য রাজ্য হিসেবে হিমাচলপ্রদেশ এবং উত্তরাখন্ড আলাদাভাবে ৪৫০ কোটি টাকা করে পায়।
এই প্রকল্পের দ্বিতীয় অংশে প্রথম অংশের অন্তর্ভুক্ত নয় এমন সমস্ত রাজ্যগুলিকে ৭ হাজার ৫০০ কোটি টাকা বরাদ্দ করা হয়। প্রকল্পের তৃতীয় অংশে মূলত রাজ্যগুলিতে নাগরিক কেন্দ্রিক বিভিন্ন কাজের ক্ষেত্রে সংস্কার সাধনের ওপর গুরুত্ব আরোপ করা হয়। এই অংশে ২ হাজার কোটি টাকা বরাদ্দ করা হয়েছে। চলতি বছরের ১৫ই ফেব্রুয়ারির মধ্যে যেসমস্ত রাজ্য অর্থ মন্ত্রকের নির্ধারিত ৪টির মধ্যে অন্তত ৩টি নাগরিক কেন্দ্রিক কাজের ক্ষেত্রে সংস্কার সাধন সম্পূর্ণ করেছে তারাই এই অর্থ পাওয়ার যোগ্য বলে বিবেচিত হবে।
কেন্দ্রীয়মন্ত্রিসভা
ফার্টিলাইজার্স অ্যান্ড কেমিক্যাল্স ত্রিবাঙ্কোর লিমিটেডের  অধীনের থাকা ৪৮১.৭৯ একর জমি কেরালা সরকারকে বিক্রয়ে মন্ত্রিসভার অনুমোদন
নয়াদিল্লি, ২৪ জুলাই,, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে নিম্নলিখিত প্রস্তাবগুলি অনুমোদিত হয়েছে :
১) নিম্নলিখিত পদ্ধতি অনুসরণ করে ফার্টিলাইজার্স অ্যান্ড কেমিক্যাল্স ত্রিবাঙ্কোর লিমিটেডের  অধীনের থাকা ৪৮১.৭৯ একর জমি কেরালা সরকারকে বিক্রয় করা হবে,
- ১৫০ একর জমি একর প্রতি ১ কোটি টাকা দরে বিক্রয় । এবং
- অবশিষ্ট ৩৩১.৭৯ একর জমির মূল্য স্হির হয়েছে একর প্রতি ২.৪৭৫৮ কোটি টাকা হিসেবে। এর্নাকুলামের জেলা শাসকের মূল্য নিরুপনের ভিত্তিতে এই মূল্য ধার্য হয়।
২) বর্তমান পুঁজি ঘাটতি দূর করা, হিসাব-নিকাশ পত্রে ত্রুটি সংশোধন এবং সংস্হার সুস্হায়ী অগ্রগতির লক্ষ্যে উৎপাদন ক্ষমতা বাড়ানোর জন্য সংশ্লিষ্ট প্রকল্পগুলি রুপায়ণ করে সংস্হাটির ব্যবসায়িক এবং আর্থিক কাজকর্ম আরও বাড়াতে এফএসিটি-র অধীনে থাকা জমির বিক্রয় বাবদ প্রাপ্ত অর্থকে কাজে লাগানো।
মন্ত্রিসভার এই সিদ্ধান্তের ফলে ব্যাঙ্কের কাছে এফএসিটি-র যে দেনা রয়েছে তা মেটানোর পাশাপাশি সার উৎপাদন ক্ষমতা যেমন বৃদ্ধি পাবে, তেমনই কাঁচামাল এবং উৎপাদিত পণ্যসামগ্রী সুচারু রুপে পরিচালনা করা সম্ভব হবে।
উল্লেখ করা যেতে পারে এই সংস্হাটি সার উৎপাদনের জন্য জ্বালানী হিসেবে ইতিমধ্যেই এলএনজি বা তরলীকৃত প্রাকৃতিক গ্যাসের ব্যবহার শুরু করেছে। এরফলে জ্বালানী ব্যবহারে দক্ষতা যেমন বাড়বে তেমনই সংস্হাটিকে পরিবেশ বান্ধব হয়ে উঠতেও সহায্য করবে।
CG/BD/NS
(Visitor Counter : 111
অর্থমন্ত্রক
পিএম গতি শক্তি ন্যাশনাল মাস্টার প্ল্যানের অগ্রগতি
নয়াদিল্লি, ৮ ফেব্রুয়ারি, ২০২২
বিভিন্ন পরিকাঠামো সংক্রান্ত প্রকল্প বাস্তবায়নের ক্ষেত্রে পিএম গতি শক্তি ন্যাশনাল মাস্টার প্ল্যান, পরিকাঠামো ও অর্থ সংক্রান্ত মন্ত্রকগুলির থেকে প্রাপ্ত তথ্য অনুযায়ী প্রয়োজনীয় সিদ্ধান্ত নিয়ে থাকে। এর মাধ্যমে কোনও প্রকল্পকে চিহ্নিত করে সেটি বাস্তবায়ন করা হয়। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন অর্থ প্রতিমন্ত্রী শ্রী পঙ্কজ চৌধুরী।
মন্ত্রী জানান, এ পর্যন্ত পিএম গতি শক্তি মাস্টার প্ল্যানে যে অগ্রগতি হয়েছে তা হল :
 অভ্যন্তরীণ বাণিজ্য ও শিল্পোৎসাহ দপ্তরের সঙ্গে আলোচনা করে ভাস্করাচার্য ন্যাশনাল ইনস্টিটিউট ফর স্পেস অ্যাপ্লিকেশনস অ্যান্ড জিও-ইনফরমেটিক্স জাতীয় মাস্টার প্ল্যানের পোর্টালে বিভিন্ন কেন্দ্রীয় মন্ত্রক ও দপ্তরের তথ্য পরিবেশন করে। রাজ্যগুলির এ সংক্রান্ত তথ্য সংশ্লিষ্ট রাজ্যের সঙ্গে আলোচনাক্রমে সংগ্রহ করা হয়।
 নেটওয়ার্ক প্ল্যানিং গ্রুপ, কারিগরি সহায়তা গোষ্ঠী এবং ক্ষমতাশালী সচিবদের গোষ্ঠী গঠন করা হয়েছে। এই গোষ্ঠীগুলি ইতিমধ্যেই তাদের কাজ শুরু করেছে।
 পিএম গতি শক্তি জাতীয় মাস্টার প্ল্যানের আওতায় ১৭টি মন্ত্রক ও দপ্তরের কর্মীদের প্রশিক্ষণ ও দক্ষতা বৃদ্ধির জন্য প্রয়োজনীয় ব্যবস্থা নেওয়া হয়েছে। ইতিমধ্যেই পাঁচটি আঞ্চলিক সম্মেলনের আয়োজন করা হয়েছে।
মন্ত্রী আরও জানান, বিভিন্ন তথ্য সংগ্রহ করে সেই অনুযায়ী পরবর্তী পরিকল্পনা করে তা বাস্তবায়িত হচ্ছে। ক্ষমতাশালী সচিবদের গোষ্ঠী এবং নেটওয়ার্ক প্ল্যানিং গ্রুপ বিভিন্ন দপ্তর ও মন্ত্রকের সঙ্গে সমন্বয় বজায় রেখে চলে। ক্ষমতাশালী সচিবদের গোষ্ঠী, তার প্রথম বৈঠকের পর নীতি আয়োগ, আবাসন ও নগরোন্নয়ন মন্ত্রক, বৈদ্যুতিন ও তথ্যপ্রযুক্তি মন্ত্রক এবং বাণিজ্য দপ্তরকে এই গোষ্ঠীর অন্তর্ভুক্ত করা হয়েছে। নেটওয়ার্ক প্ল্যানিং গ্রুপে রেল; সড়ক পরিবহণ ও মহাসড়ক; বন্দর, জাহাজ চলাচল ও জলপথ; অসামরিক বিমান চলাচল; বিদ্যুৎ; নতুন ও পুনর্নবীকরণযোগ্য জ্বালানি; পেট্রোলিয়াম ও প্রাকৃতিক গ্যাস মন্ত্রক এবং টেলি-যোগাযোগ দপ্তরও রয়েছে। এছাড়াও, ক্ষমতাশালী সচিবদের গোষ্ঠীর মধ্যে যেসব মন্ত্রক ও দপ্তরের সচিবরা রয়েছে, সেই দপ্তর ও মন্ত্রকগুলি হল –  রেল মন্ত্রক;  সড়ক পরিবহণ ও মহাসড়ক মন্ত্রক;  বন্দর, জাহাজ চলাচল ও জলপথ মন্ত্রক;  অসামরিক বিমান চলাচল মন্ত্রক;  পেট্রোলিয়াম ও প্রাকৃতিক গ্যাস মন্ত্রক;  বিদ্যুৎ মন্ত্রক;  টেলি-যোগাযোগ দপ্তর;  কয়লা মন্ত্রক;  খনি মন্ত্রক;  রাসায়নিক ও পেট্রো-রসায়ন দপ্তর;  সার দপ্তর;  ইস্পাত মন্ত্রক;  ব্যয় দপ্তর;  খাদ্য ও গণবন্টন দপ্তর;  কৃষি ও কৃষককল্যাণ মন্ত্রক;  পর্যটন মন্ত্রক;  অভ্যন্তরীণ বাণিজ্য ও শিল্পোৎসাহ দপ্তর;  মৎস্য, পশুপালন ও দুগ্ধ শিল্প মন্ত্রক;  বাণিজ্য দপ্তর;  নীতি আয়োগ;  আবাসন ও নগরোন্নয়ন মন্ত্রক এবং  বৈদ্যুতিন ও তথ্যপ্রযুক্তি মন্ত্রক।
CG/CB/DM/
(Visitor Counter : 85
স্বাস্থ্যওপরিবারকল্যাণমন্ত্রক
ভারতে সক্রিয়ভাবে করোনায় আক্রান্ত রোগীর সংখ্যা কমে ৪.৮৫ লক্ষে নেমে এসেছে
দৈনিক সংক্রমণের তুলনায় আরোগ্যের হার দ্রুত বাড়ছে
নতুন দিল্লি, ১৩ নভেম্বর, ২০২০
ভারতে সক্রিয়ভাবে করোনায় আক্রান্তের সংখ্যা ৫ লক্ষের নীচে নেমে এসে আজ পর্যন্ত দাঁড়িয়েছে ৪ লক্ষ ৮৪ হাজার ৫৪৭। এই নিয়ে তিনদিন দেশে সক্রিয় রোগীর সংখ্যা ৫ লক্ষের নীচে রয়েছে। দেশে মোট সক্রিয় রোগীর হার ৫.৫৫ শতাংশ।
সক্রিয় রোগীর সংখ্যা থেকে আরোগ্যের সংখ্যা দ্রুত বৃদ্ধি পাচ্ছে।
গত ২৪ ঘন্টায় ৪৪,৮৭৯ জন নতুন করে আক্রান্ত হয়েছেন। অন্যদিকে, সুস্থ হয়ে উঠেছেন ৪৯,০৭৯ জন। ভারতে দৈনিক সংক্রমণের থেকে আরোগ্যের হার প্রতিদিনই বৃদ্ধি পাচ্ছে। বিগত ৪১ দিনে এই ধারাবাহিকতা বজায় রয়েছে।
দেশে মোট আরোগ্যের সংখ্যা দাঁড়িয়েছে ৮১ লক্ষ ১৫ হাজার ৫৮০। আরোগ্যের হার ৯২.৯৭ শতাংশ। আরোগ্যের সংখ্যা এবং সক্রিয় রোগীর সংখ্যার মধ্যে বর্তমানে পার্থক্য দাঁড়িয়েছে ৭৬ লক্ষ ৩১ হাজার ৩৩।
১০টি রাজ্য ও কেন্দ্রশাসিত অঞ্চলে নতুন করে আরোগ্যের হার দাঁড়িয়েছে ৭৭.৮৩ শতাংশ।
মহারাষ্ট্রে একদিনে আরোগ্যলাভ করেছেন ৭,৮০৯ জন। এই নিয়ে সেই রাজ্যে আরোগ্যের হার দাঁড়ালো ১৬ লক্ষ ৫ হাজার ৬৪। ১০টি রাজ্য ও কেন্দ্রশাসিত অঞ্চলে নতুন করে সংক্রণের হার ৭৬.২৫ শতাংশ।
গত ২৪ ঘন্টায় দিল্লিতে নতুন করে আক্রান্ত হয়েছেন ৭,০৫৩ জন। গতকাল কেরালায় ৫,৫৩৭ এবং মহারাষ্ট্রে ৪,৪৯৬ জন নতুন করে করোনায় আক্রান্ত হয়েছেন।
গত ২৪ ঘন্টায় ১০টি রাজ্য ও কেন্দ্রশাসিত অঞ্চলে আরও ৫৪৭ জনের মৃত্যু হয়েছে। মহারাষ্ট্রে মৃত্যু হয়েছে ১২২ জনের। দিল্লিতে ১০৪ এবং পশ্চিমবঙ্গে আরও ৫৪ জনের মৃত্যু হয়েছে।
প্রতিরক্ষামন্ত্রক
ভারতীয় নৌ-বাহিনীর প্রথম নৌ-বাহিনীর অফিসার নিয়োগের পরীক্ষা হবে ২০১৯-এর সেপ্টেম্বরে
নয়াদিল্লি, ১৪ মে, ২০১৯
ভারতীয় নৌ-বাহিনী স্নাতকদের জন্য সরাসরি অফিসার নিয়োগে কম্পিউটার-ভিত্তিক পরীক্ষা চালু করেছে। এই প্রথম ভারতীয় নৌ-বাহিনীর অফিসার নিয়োগের পরীক্ষা ‘আইনেট ’ হবে আগামী সেপ্টেম্বর মাসে। দেশের বিভিন্ন কেন্দ্রে এই পরীক্ষা চলবে। স্নাতক স্তরে ‘আইনেট ’ পরীক্ষা পরিচালনের দায়িত্বে থাকছে পার্মানেন্ট কমিশন এবং শর্ট সার্ভিস কমিশন। এছাড়াও, ইউনিয়ন পাবলিক সার্ভিস কমিশন  অথবা ইউনিভার্সিটি এন্ট্রি স্কিমের মাধ্যমে নিয়োগ করা হবে।
এখন নৌ-বাহিনীতে অফিসার ক্যান্ডিডেট নিয়োগ করা হয় সার্ভিসেস সিলেকশন বোর্ডের  ইন্টারভিউয়ের মাধ্যমে। সেখানে স্নাতক স্তরের নম্বর বিবেচনা করা হয়। এসএসবি-র শর্ট লিস্টিং করা ক্যান্ডিডেটদের ‘আইনেট ’ নিয়োগের পরীক্ষায় ডাকা হয়। এই নতুন পদ্ধতিতে প্রত্যেক বছর দু’বার করে এই পরীক্ষার জন্য বিজ্ঞপ্তি জারি করা হবে। শিক্ষাগত যোগ্যতার ওপর ভিত্তি করে আবেদন করা যাবে। বয়স, শিক্ষাগত যোগ্যতা সংক্রান্ত যাবতীয় তথ্য জানা যাবে – www.joinindiannavy.gov.in – এই ওয়েবসাইটে।
পরীক্ষার্থীদের এই ওয়েবসাইটে গিয়ে নাম নথিভুক্ত করতে হবে। তারপর তাঁদের ব্যক্তিগত তথ্য, শিক্ষাগত যোগ্যতা এবং যোগাযোগের তথ্য দিতে হবে ও তার সাথে সংশ্লিষ্ট নথিপত্র আপলোড করতে হবে।
‘আইনেট ’ পরীক্ষার চারটি ভাগ রয়েছে – ইংরেজি, রিজনিং এবং নিউম্যারিক্যাল এবিলিটি, সাধারণ বিজ্ঞান এবং অঙ্ক ও সাধারণ জ্ঞান। প্রার্থীদের প্রত্যেকটি বিভাগেই পাশ করতে হবে। উত্তীর্ণ প্রার্থীদের এসএসবি ইন্টারভিউয়ের জন্য ডাকা হবে। ইন্টারভিউ পাশ করার পর প্রার্থীদের ইন্ডিয়ান ন্যাভাল অ্যাকাডেমিতে বেসিক ট্রেনিং-এর জন্য পাঠানো হবে।
CG/SS/DM
(Visitor Counter : 128
প্রধানমন্ত্রীরদপ্তর
রাষ্ট্রসঙ্ঘের সাধারণ অধিবেশনে প্রধানমন্ত্রীর ভাষণ
নয়াদিল্লি, ২২ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে রাষ্ট্রসঙ্ঘের সাধারণ অধিবেশনে ভাষণ দেন।
এই উপলক্ষে প্রধানমন্ত্রী বলেন, মানব ইতিহাসে প্রথমবার সমগ্র বিশ্বের জন্য ৭৫ বছর আগে একটি প্রতিষ্ঠানের গোড়াপত্তন হয়েছিল। সেইসঙ্গে, যুদ্ধের বিভীষিকাকে দূরে সরিয়ে এক নতুন আশাও সঞ্চারিত হয়েছিল। তিনি আরও বলেন, রাষ্ট্রসঙ্ঘ সনদের এক প্রতিষ্ঠাতা স্বাক্ষরকারী দেশ হিসেবে ভারত রাষ্ট্রসঙ্ঘের সেই মহান উদ্দেশ্যগুলিকেই প্রতিফলিত করে যার মমার্থ হল 'বসুধৈব কুটুম্বকম' বা সমগ্র বিশ্বই এক পরিবার।
রাষ্ট্রসঙ্ঘের শান্তিরক্ষা অভিযান সহ সার্বিক কল্যাণ ও অগ্রগতির স্বার্থে যাঁরা ব্রতী হয়েছিলেন তাঁদের প্রতি যথার্থ শ্রদ্ধা জানিয়ে প্রধানমন্ত্রী বলেন, রাষ্ট্রসঙ্ঘের জন্যই বর্তমান বিশ্ব আমাদের কাছে বাসযোগ্য হয়ে উঠেছে। আজ রাষ্ট্রসঙ্ঘ ঘোষণাপত্র গ্রহণ করা প্রসঙ্গে প্রধানমন্ত্রী বলেন, যদিও এখনও পর্যন্ত অনেক সাফল্য মিলেছে, তথাপি প্রকৃত উদ্দেশ্য পূরণ হয়নি। আজ যে সুদূরপ্রসারী প্রভাবদায়ী ঘোষণাপত্র গৃহীত হচ্ছে, তা সেই সমস্ত বিষয়কেই প্রতিফলিত করে যেগুলি এখনও আমাদের করণীয় হয়ে রয়েছে। দ্বন্দ্ব নিরসন, উন্নয়ন সুনিশ্চিতকরণ, জলবায়ু পরিবর্তনের মোকাবিলা, অসমতা দূরীকরণ এবং ডিজিটাল প্রযুক্তিগুলির প্রয়োগ এই ঘোষণাপত্রে উল্লেখ করা হয়েছে। এমনকি, ঘোষণাপত্রে স্বীকার করা হয়েছে যে, রাষ্ট্রসঙ্ঘের আশু সংস্কারেরও প্রয়োজন রয়েছে।
প্রধানমন্ত্রী আরও বলেন, সুসংবদ্ধ সংস্কার ছাড়া রাষ্ট্রসঙ্ঘ আস্থার সঙ্কটের সম্মুখীন এবং বর্তমান চ্যালেঞ্জগুলির পুরনো কাঠামো দিয়ে মোকাবিলা সম্ভব নয়। এ প্রসঙ্গে তিনি বলেন, আজকের আন্তঃসংযুক্ত বিশ্বে আমাদের এক সংস্কারসাধিত বহুক্ষেত্রীয় ব্যবস্থা গ্রহণ করা প্রয়োজন। এই ব্যবস্থা এমন হবে যেখানে বর্তমানের সমস্ত প্রাসঙ্গিক বিষয় প্রতিফলিত হবে; সংশ্লিষ্ট সকল পক্ষ এ বিষয়ে তাদের মতামত জানাবে; সমসাময়িক চ্যালেঞ্জগুলি দূর করা সম্ভব হবে এবং মানবকল্যাণে সর্বোচ্চ অগ্রাধিকার দেওয়া হবে। ভারত এই লক্ষ্যে সমস্ত দেশের সঙ্গে একযোগে কাজ করতে আশাবাদী।
(CG/BD/DM
প্রধানমন্ত্রীরদপ্তর
কানপুরে ট্র্যাক্টর-ট্রলি দুর্ঘটনায় প্রাণহানির সংবাদে বিচলিত প্রধানমন্ত্রী
শোক ও সমবেদনা জ্ঞাপনের পাশাপাশি আহত ও নিহতদের জন্য এক্সগ্র্যাশিয়া সহায়তার কথাও ঘোষণা করলেন তিনি
নয়াদিল্লি, ১ অক্টোবর, ২০২২
কানপুরে আজ এক ট্র্যাক্টর-ট্রলি দুর্ঘটনায় মৃত্যুর সংবাদে শোকাহত প্রধানমন্ত্রী। দুর্ঘটনায় নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা দেওয়ার কথাও ঘোষণা করেছেন তিনি। আহতদের দেওয়া হবে ৫০ হাজার টাকা করে।
এক ট্যুইট বার্তায় এ প্রসঙ্গে প্রধানমন্ত্রী বলেছেন :
“কানপুরে ট্র্যাক্টর-ট্রলি দুর্ঘটনার সংবাদে আমি বিচলিত। যাঁরা তাঁদের প্রিয়জনকে হারিয়েছেন, আমার শোক ও সমবেদনা রইল তাঁদের জন্য। আহতরা দ্রুত সুস্থ হয়ে উঠুন, এই প্রার্থনা জানাই। ক্ষতিগ্রস্ত সকলকে সম্ভাব্য সকল রকম সহযোগিতা দেওয়া হচ্ছে স্থানীয় প্রশাসনের পক্ষ থেকে।
প্রধানমন্ত্রীর জাতীয় ত্রাণ তহবিল থেকে প্রত্যেক নিহত ব্যক্তির নিকটাত্মীয়কে ২ লক্ষ টাকা করে এক্সগ্র্যাশিয়া দেওয়া হবে। ৫০ হাজার টাকা করে দেওয়া হবে আহতদের প্রত্যেককে।”
PG/SKD/DM/
(
ভারতের প্রতিযোগিতা কমিশন
টিউব ইনভেস্টমেন্ট অফ ইন্ডিয়া লিমিটেড়ের সিজি পাওয়ার অ্যান্ড ইন্ডাস্ট্রিয়াল সলিউশন লিমিটেড – এর শেয়ার অধিগ্রহণের প্রস্তাব অনুমোদন করলো সিসিআই
নয়াদিল্লি, ১৪ অক্টোবর, ২০২০
কম্পিটিশন কমিশন অফ ইন্ডিয়া  টিউব ইনভেস্টমেন্ট অফ ইন্ডিয়া লিমিটেডের সিজি পাওয়ার অ্যান্ড ইন্ডাস্ট্রিয়াল সিলিউশনস লিমিটেডের ৫০ শতাংশের বেশি ইক্যুইটি শেয়ার কেনার প্রস্তাব অনুমোদন করেছে।
মুরুগাপ্পা গোষ্ঠীর তালিকাভুক্ত টিউব ইনভেস্টমেন্ট অফ ইন্ডিয়া লিমিটেড ইঞ্জিনিয়ারিং শিল্প, ধাতব পদার্থের উৎপাদিত সামগ্রী এবং সাইকেল তৈরি করে। অটোমোটিভ, রেল, নির্মাণ শিল্প, খনি শিল্প ও কৃষি ক্ষেত্রের ব্যবহৃত যন্ত্রপাতির নানা উপাদান এই সংস্থা তৈরি করে। সিজি পাওয়ারের মূল কাজ বিদ্যুৎ এবং শিল্প সংক্রান্ত বিভিন্ন ব্যবস্থাপনা। এই সংস্থাটি বিদ্যুৎ উৎপাদন ও বন্টন ছাড়াও শিল্প সংস্থার বিভিন্ন যন্ত্রাংশ তৈরি করে।
সিসিআই – এর এ সংক্রান্ত বিস্তারিত নির্দেশনামা পরে প্রকাশিত হবে।
CG/CB/SB
(Visitor Counter : 111
প্রধানমন্ত্রীরদপ্তর
রবীন্দ্রনাথ ঠাকুরের জন্মদিনে প্রধানমন্ত্রীর প্রণাম
নয়াদিল্লী, ৯ মে, ২০২১
প্রধানমন্ত্রী শ্রী নরেন্দ্র মোদী রবীন্দ্র জয়ন্তীতে বিশ্বকবি রবীন্দ্রনাথ ঠাকুরকে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, ‘রবীন্দ্র জয়ন্তীতে গুরুদেব রবীন্দ্রনাথ ঠাকুরকে আমার প্রণাম। তাঁর স্বপ্নের ভারতবর্ষ গড়ে তুলতে রবীন্দ্রনাথের অনুকরণীয় আদর্শ আমাদের উৎসাহ ও শক্তি যোগাবে।’
SC/CB/NS
(
প্রধানমন্ত্রীরদপ্তর
সিডনিতে ভারত ও অস্ট্রেলিয়ার প্রধানমন্ত্রীর মধ্যে দ্বিপাক্ষিক সহযোগিতা সম্পর্কিত এক বিশেষ বৈঠক
নয়াদিল্লি, ২৪ মে, ২০২৩
সিডনির অ্যাডমিরাল্টি হাউসে অস্ট্রেলিয়ার প্রধানমন্ত্রী মিঃ অ্যান্টনি অ্যালবানিজের সঙ্গে গত ২৪ মে এক দ্বিপাক্ষিক বৈঠকে মিলিত হন ভারতের প্রধানমন্ত্রী শ্রী নরেন্দ্র মোদী। অ্যাডমিরাল্টি হাউসে পৌঁছনোর সঙ্গে সঙ্গে শ্রী মোদীকে আন্তরিকভাবে স্বাগত ও অভ্যর্থনা জানানো হয়। তাঁর সম্মানে প্রদর্শিত হয় গার্ড অফ অনারও।
২০২৩-এর মার্চে নয়াদিল্লিতে নেতৃবৃন্দের প্রথম বার্ষিক শীর্ষ সম্মেলনে এই দুই নেতার মধ্যে যে ফলপ্রসূ আলোচনা অনুষ্ঠিত হয়েছিল তার সূত্র ধরে তাঁরা ভারত-অস্ট্রেলিয়া কৌশলগত অংশীদারিত্বকে আরও গভীর ও প্রসারিত করে তোলার অঙ্গীকারের কথা পুনর্ব্যক্ত করেন। প্রতিরক্ষা ও নিরাপত্তা, বাণিজ্য ও বিনিয়োগ, নতুন ও পুনর্নবীকরণযোগ্য জ্বালানি, গ্রিন হাইড্রোজেন, গুরুত্বপূর্ণ খনিজ পদার্থ, শিক্ষা, দুই দেশের নাগরিকদের একে অপরের দেশে যাতায়াত এবং সাধারণ নাগরিকদের মধ্যে পারস্পরিক সম্পর্কের প্রসার ও উন্নয়ন সহ বিভিন্ন বিষয় স্পর্শ করে যায় দুই নেতার আলোচনাকালে।
ভারত ও অস্ট্রেলিয়ার প্রধানমন্ত্রী দুই দেশের নাগরিক ও পেশাদারদের মধ্যে পরস্পরের দেশে সফর ও যাতায়াত সম্পর্কিত চুক্তি স্বাক্ষরের বিষয়টিকে স্বাগত জানান। তাঁরা মনে করেন যে এর ফলে দু’দেশের ছাত্রছাত্রী, পেশাদার, গবেষক, শিক্ষাবিদ এবং অন্যান্যদের কাজকর্মের ক্ষেত্রে যথেষ্ট সুবিধা হবে। এ সম্পর্কিত চুক্তিটির নাম দেওয়া হয়েছে এমএমপিএ। এছাড়াও MATES অর্থাৎ, মোবিলিটি অ্যারেঞ্জমেন্ট ফর ট্যালেন্টেড আর্লি প্রফেশনালস স্কিমটিও এ ব্যাপারে যথেষ্ট উপকারে আসবে বলে তাঁরা মত পোষণ করেন। শেষের চুক্তিটি ভারতের জন্য বিশেষভাবে চিন্তা করেই প্রস্তাব করা হয় বলে জানান তাঁরা।
ভারত-অস্ট্রেলিয়া হাইড্রোজেন টাস্ক ফোর্সের কাজের শর্তাবলী চূড়ান্ত করার বিষয়টিকেও স্বাগত জানান দুই প্রধানমন্ত্রী।
ব্রিসবেন-এ ভারতের একটি কনস্যুলেট জেনারেল স্থাপনের কাজে আন্তরিক সহযোগিতার জন্য অস্ট্রেলিয়ার প্রধানমন্ত্রীকে ধন্যবাদ জানান শ্রী নরেন্দ্র মোদী।
প্রশান্ত মহাসাগরীয় অঞ্চলকে একটি শান্তিপূর্ণ, সমৃদ্ধ এবং অন্তর্ভুক্তিমূলক অঞ্চল রূপে গড়ে তুলতে তাঁদের স্থির সঙ্কল্পের কথাও এদিন পূণর্ব্যক্ত করেন দুই বিশ্ব নেতা। তাঁরা বলেন, নিয়মনীতি-ভিত্তিক একটি বিশ্ব শৃঙ্খল গড়ে তুলতেই তাঁদের এই বিশেষ প্রচেষ্টা। এছাড়াও তাঁদের এদিনের আলোচ্যসূচির মধ্যে ছিল রাষ্ট্রসঙ্ঘের নিরাপত্তা পরিষদের সংস্কার প্রচেষ্টার মতো একটি গুরুত্বপূর্ণ বিষয়ও।
ভারতের জি-২০ সভাপতিত্বকালে সর্বতোভাবে সহযোগিতার প্রতিশ্রুতি দেন প্রধানমন্ত্রী অ্যালবানিজ। তিনি বলেন, এর আওতায় ভারতের যাবতীয় উদ্যোগ ও কর্মসূচিকে তিনি বিশেষভাবে সমর্থন যুগিয়ে যাবেন।
এ বছর সেপ্টেম্বরে নয়াদিল্লিতে জি-২০ শীর্ষ বৈঠকে অস্ট্রেলিয়ার প্রধানমন্ত্রীর ভারত সফরের জন্য তিনি বিশেষভাবে আগ্রহী বলে জানান ভারতের প্রধানমন্ত্রী।
(PG/SKD/DM/
জাহাজচলাচলমন্ত্রক
কেরলের কোচিন বন্দরের ভাল্লারপাড়ামে ভারতের প্রথম ট্রান্স-শিপমেন্ট হাব তৈরির বিষয়ে পর্যালোচনা করলেন শ্রী মনসুক মাণ্ডভিয়া
নয়াদিল্লি, ১৫ জুলাই, ২০২০
কেন্দ্রীয় জাহাজ চলাচল দপ্তরের স্বাধীন দায়িত্বপ্রাপ্ত প্রতিমন্ত্রী শ্রী মনসুক মাণ্ডভিয়া আজ কোচিন বন্দরের ভাল্লারপাড়াম টার্মিনালের উন্নয়নমূলক কাজকর্ম পর্যালোচনা করেন। ডি পি ওয়ার্ল্ডের তত্ত্বাবধানে এখানে দেশের প্রথম টান্স-শিপমেন্ট বন্দর তৈরি করা হচ্ছে।
শ্রী মাণ্ডভিয়া আধিকারিকদের এই ট্রান্স-শিপমেন্ট হাব তৈরির বিষয়ে উদ্ভূত চ্যালেঞ্জের মোকাবিলার জন্য যথাযথ কৌশল গ্রহণের নির্দেশ দিয়েছেন। দক্ষিণ এশিয়ায় এই হাবটি গুরুত্বপূর্ণ হয়ে উঠবে বলে ধারণা করা হচ্ছে। ট্রান্স-শিপমেন্ট হাবে কন্টেনার সাময়িকভাবে রাখা থাকে। পরে সেগুলিকে নির্দিষ্ট গন্তব্যের জাহাজে তুলে দেওয়া হয়। কোচিনের ভাল্লারপাড়াম টার্মিনাল আন্তর্জাতিক সমুদ্রপথের খুব কাছে। দেশের সবক’টি বন্দরের সঙ্গে এর যথেষ্ট ভালো যোগাযোগ আছে। পশ্চিমে মুন্দ্রা থেকে পূর্বদিকে কলকাতা পর্যন্ত উপকূলবর্তী এলাকার বিভিন্ন জায়গার সঙ্গে এই অঞ্চলটির যোগাযোগ ব্যবস্থা খুবই ভালো। এখানে বড় বড় জাহাজ নোঙর ফেলতে পারে। এই টার্মিনালটিকে দক্ষিণ ভারতের প্রবেশ দ্বার হিসবে গড়ে তোলার এবং দক্ষিণ এশিয়ার প্রথম সারির ট্রান্স-শিপমেন্ট হাব হিসেবে তৈরি করার উদ্যোগ নেওয়া হয়েছে।
(CG/CB/DM
আবাসনএবংশহরাঞ্চলেরদারিদ্র্যদূরীকরণমন্ত্রক
শ্রী হরদীপ সিং পুরী সাফাই মিত্রদের সংবর্ধনা জানালেন
নতুন দিল্লি, ২ অক্টোবর, ২০২১
কেন্দ্রীয় আবাসন ও শহরাঞ্চল বিষয়ক মন্ত্রী শ্রী হরদীপ সিং পুরী আজ নতুন দিল্লির কনক প্লেসে সেন্ট্রাল পার্কে এক অনুষ্ঠানে সাফাই মিত্র এবং অগ্রভাগে থাকা কর্মীদের সংবর্ধনা দেন। এই উপলক্ষে বিভাগীয় প্রতিমন্ত্রী শ্রী কৌশল কিশোর, বিদেশ প্রতিমন্ত্রী শ্রীমতী মিনাক্ষী লেখি, আবাসন ও শহরাঞ্চল বিষয়ক মন্ত্রকের সচিব শ্রী দুর্গাশঙ্কর মিশ্র প্রমুখ উপস্থিত ছিলেন।
এই উপলক্ষে শ্রী পুরী বলেন, মহাত্মা গান্ধী পরিষ্কার পরিচ্ছন্নতা বজায় রাখতে সর্বোচ্চ অগ্রাধিকার দিয়েছিলেন। তিনি ১৯১৬-তে সাধারণ মানুষকে ব্যক্তিগত স্বাস্থ্যবিধি এবং আশেপাশের এলাকা পরিষ্কার পরিচ্ছন্ন রাখার পরামর্শ দিয়েছিলেন। জাতির জনক মহাত্মা গান্ধীর এই মন্ত্রকে সামনে রেখেই প্রধানমন্ত্রী শ্রী নরেন্দ্র মোদী ৭ বছর আগে স্বচ্ছ ভারত মিশনের সূচনা করেছিলেন। এই অভিযান জনমানসে প্রভাব ফেলেছে এবং অত্যন্ত সফল হয়ে উঠেছে। পরিকাঠামো ও সুযোগ-সুবিধা গড়ে তোলার পাশাপাশি জনসচেতনতা প্রচারের ক্ষেত্রেও স্বচ্ছ ভারত মিশন গণআন্দোলনের রূপ নিয়েছে। শ্রী পুরী বলেন, আমাদের আশেপাশের এলাকা পরিষ্কার পরিচ্ছন্ন রাখতে সাফাই মিত্র ও অগ্রভাগে থাকা কর্মীরা অক্লান্ত পরিশ্রম করে আসছেন। কোভিডের সময় এদের প্রচেষ্টা সর্বস্তরে প্রসংশিত হয়েছে। স্বচ্ছ ভারত মিশনকে সফল করে তোলার ক্ষেত্রে এদের প্রয়াস আরও এক কদম সাফল্যের দিকে অগ্রসর হয়েছে। শ্রী পুরী বলেন, ২০১৯-এ দেশ উন্মুক্ত স্থানে শৌচকর্ম মুক্ত হয়ে উঠেছে। প্রধানমন্ত্রী গতকাল স্বচ্ছ ভারত মিশনের দ্বিতীয় পর্যায়ের সূচনা করে আগামী ৫ বছরে দেশকে জঞ্জাল মুক্ত করার আহ্বান জানিয়েছেন। দেশে শহরগুলিকে আত্মনির্ভর করে তুলতে এবং পানীয় জলের যোগান সুনিশ্চিত করতে শ্রী পুরী অম্রুত কর্মসূচির দ্বিতীয় পর্যায়ের সূচনার কথাও উল্লেখ করেন।
শ্রী পুরী জানান, আগামী ২ দিনে সারা দেশে ১৫ লক্ষ সাফাই মিত্র ও স্বচ্ছতা যোদ্ধাকে সংবর্ধনা দেওয়া হবে। শহরাঞ্চলীয় স্থানীয় স্বশাসিত সংস্থাগুলি এদের সম্মান জানাবে। এভাবেই সাফাই মিত্র ও স্বচ্ছতা যোদ্ধাদের কর্ম প্রচেষ্টাকে স্বীকৃতি জানানো হবে।
বিভাগীয় প্রতিমন্ত্রী শ্রী কৌশল কিশোর বলেন, প্রধানমন্ত্রীর সুদক্ষ নেতৃত্ব ও সুচিন্তিত পরিকল্পনার ফলেই স্বচ্ছ ভারত মিশন সার্বিক ভাবে সফল হয়ে উঠেছে। আমাদের আশেপাশের এলাকা পরিষ্কার পরিচ্ছন্ন রাখতে সাফাই মিত্রদের গুরুত্বপূর্ণ ভূমিকার কথা শ্রীমতী মিনাক্ষী লেখি উল্লেখ করেন। মন্ত্রকের সচিব শ্রী মিশ্র নিরলস প্রয়াস ও আন্তরিকতার জন্য সাফাই মিত্রদের অভিনন্দন জানান।
অনুষ্ঠানে উপস্থিত সকলকে শ্রী পুরী স্বচ্ছতার শপথ বাক্য পাঠ করান।
CG/BD/AS/
(Visitor Counter : 119
বিজ্ঞানওপ্রযুক্তিমন্ত্রক
দেশীয়ভাবে তৈরি নতুন ও আধুনিক প্রযুক্তির ব্যবহারের ফলে শর্ট সার্কিট থেকে পাওয়ার গ্রিড গুলিকে স্বয়ংক্রিয়ভাবে রক্ষা করা যাবে
নতুন দিল্লি, ২৯ নভেম্বর, ২০২১
একজন ভারতীয় গবেষক আধুনিক ভাবে স্মার্ট সিস্টেমের প্রোটোটাইপের একটি অনন্য পদ্ধতির উদ্ভাবন করেছেন, যা স্বয়ংক্রিয়ভাবে বিদ্যুতের অতি প্রবাহকে আটকে দিয়ে শর্ট সার্কিট থেকে পাওয়ার গ্রিড গুলিকে রক্ষা করতে পারবে।
পাওয়ার গ্রিডের মতো বিদ্যুৎ বন্টন বা পাওয়ার ডিস্ট্রিবিউশন নেটওয়ার্ক গুলিতেও শর্ট সার্কিট পরিস্থিতির প্রায়ই সৃষ্টি হয়। ফলে বিপুল পরিমাণে বিদ্যুৎ হয় যা পাওয়ার গ্রিড গুলিকে ক্ষতিগ্রস্ত করতে পারে। এর জেরে আর্থিক ক্ষতি থেকে শুরু করে বিদ্যুৎ সরবরাহ ব্যবস্থার ব্যাঘাত ঘটে থাকে।
সাম্প্রতিক বছরগুলিতে একটি নতুন ফল্ট্ কারেন্ট লিমিটার প্রযুক্তি তৈরি করা হয়েছে। এতে সুপার কন্ডাক্টর ব্যবহার করা হয়েছে। তাই এগুলিকে বলা হয় সুপার কন্ডাক্টিং ফল্ট্ কারেন্ট লিমিটার বা এস সি এফ এল। বিকশিত এই প্রযুক্তিটি সুপার কন্ডাক্টর গুলির ওপর ভিত্তি করে তৈরি করা হয়েছে যা থ্রেশহোল্ড কারেন্ট মান পর্যন্ত স্রোতের প্রতি প্রতিরোধ সৃষ্টি করে। এইভাবে এই অপারেটিং নীতির মাধ্যমে সুপার কন্ডাক্টর ক্রিটিক্যাল কারেন্টকে ছাড়িয়ে যাওয়ায় অতিরিক্ত প্রতিরোধ ক্ষমতার সৃষ্টি হয়। এর ফলে এটি ফল্ট্ কারেন্টকে হ্রাস করে এবং যখন ফল্ট্ কারেন্ট থ্রেশহোল্ড ক্রিটিকাল কারেন্টের নিচে কমে যায় তখন স্বাভাবিক শূন্য রেজিস্ট্যান্স মোডের মাধ্যমে অপারেশন রিটার্ন করে। পশ্চিমের কোম্পানিগুলিতে ইতিমধ্যেই সুপারকন্ডাক্টিং ফল্ট্ কারেন্ট লিমিটার প্রযুক্তি ব্যবহার করে ভালো ফল পাওয়া গেছে। এটি ব্যয়বহুল প্রযুক্তি এবং প্রতিটি সুপার কন্ডাক্টিং ফল্ট্ কারেন্ট লিমিটারের আনুমানিক খরচ ইউরো ১ মিলিয়ন অর্থাৎ ৮ কোটি টাকার মতো।
ইন্ডিয়ান ইনস্টিটিউট অফ টেকনোলজি, আইআইটি কানপুরের অধ্যাপক সত্যজিৎ ব্যানার্জি এবং তার গ্রুপ  দেশীয়ভাবে একটি স্মার্ট সুপারকন্ডাক্টিং ফল্ট্ কারেন্ট লিমিটার প্রোটোটাইপের একটি অনন্য উদ্ভাবন বের করেছেন।
CG/ SB
(Visitor Counter : 96
স্বাস্থ্যওপরিবারকল্যাণমন্ত্রক
স্বাস্থ্য সুবিধা সংক্রান্ত তথ্য সংযুক্তি
নয়াদিল্লি, ১৬ জুলাই, ২০১৯
কেন্দ্রীয় স্বাস্থ্য মন্ত্রকের অন্তর্গত সরকারি স্বাস্থ্য পরিষেবা দপ্তর দ্বাদশ পঞ্চবার্ষিকী পরিকল্পনায় জাতীয় সড়কের ধারে অবস্থিত সরকারি হাসপাতালগুলিতে ট্রমা সেন্টার গড়ে তোলার উদ্দেশ্যে “ক্যাপাসিটি বিল্ডিং ফর ডেভেলপিং ট্রমা কেয়ার ফেসিলিটিস ইন গভর্নমেন্ট হসপিটাল অন ন্যাশনাল হাইওয়েজ’ শীর্ষ কর্মসূচি রূপায়ণ করে। এর অন্যতম লক্ষ্য ছিল ন্যাশনাল ট্রমা ইনজুরি সার্ভেইলান্স অ্যান্ড ক্যাপাসিটি বিল্ডিং সেন্টার বা এনআইএসসি কেন্দ্র গড়ে তোলা।
এই প্রেক্ষিতে দিল্লির রাম মনোহর লোহিয়া হাসপাতালে এনআইএসসি গড়ে তোলা হয়েছে, যাতে এখান থেকে পাওয়া তথ্যের ভিত্তিতে তা সঠিকভাবে বিশ্লেষণ করে নীতি-নির্ধারণ এবং প্রতিরোধমূলক ব্যবস্থা গ্রহণ করা যায়।
এনআইএসসি গড়ে তোলার উদ্দেশ্য পূরণ করার জন্য এবং একই সঙ্গে সরকারি হাসপাতালগুলি থেকে আঘাত সংক্রান্ত তথ্য সংগ্রহের জন্য বিশেষজ্ঞরা হু ইনজুরি সার্ভেইলান্স বিধিটি পর্যালোচনা করে থাকেন এবং সেই মতো ন্যাশনাল ইনজুরি সার্ভেইলান্স কাঠামোটি ভারতের প্রেক্ষাপটে চূড়ান্ত করা হয়। বর্তমানে, এ ধরণের তথ্য দেশের ৪৭টি ‘ট্রমা কেয়ার’ কেন্দ্রের কাছ থেকে সংগ্রহ করা হয়।
আজ রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SSS/SB
(Visitor Counter : 70